THAI ประกาศเก็บค่าธรรมเนียมเพิ่ม! รอดักเผื่อราคาน้ำมันขึ้นแตะ 70 เหรียญฯ?
THAI ประกาศเก็บค่าธรรมเนียมเชื้อเพลิงเพิ่มเที่ยวบินละ 3-24 ดอลลาร์/เที่ยวบิน รอดักเผื่อราคาน้ำมันขึ้นแตะ 70 เหรียญฯ?
19 ส.ค. 2560

ผู้สื่อข่าวรายงานว่า บริษัท การบินไทย จำกัด (มหาชน) หรือ THAI ประกาศเรียกเก็บค่าธรรมเนียมเชื้อเพลิง (Fuel Surchange/Tax Code : YQ) สำหรับบัตรโดยสารเส้นทางระหว่างประเทศบางเส้นทาง โดยมีผลบังคับใช้สำหรับบัตรโดยสารที่ออกตั้งแต่วันที่ 19 กันยายน 2560 เป็นต้นไป 
สำหรับเส้นทางบินที่มีการเรียกเก็บค่าธรรมเนียมเชื้อเพลิงมีดังนี้
เส้นทางบินกรุงเทพฯ – ย่างกุ้ง ,ปีนัง ,ฮานอย ,เวียงจันทน์ ,โฮจิมินห์ ,พนมเปญ : เส้นทางบินการาจี-มัสกัต : เส้นทางบินฮ่องกง – เถาหยวน และเส้นทางบินเชียงใหม่ – คุนหมิง
ชั้นหนึ่งหรือชั้นธุรกิจ คิดอัตราค่าธรรมเนียมที่ 4 ดอลลาร์สหรัฐฯ หรือคิดเป็นประมาณ 132.70 บาท ขณะที่ชั้นประหยัดพรีเมี่ยม หรือชั้นประหยัด คิดอัตราค่าธรรมเนียมที่ 3 ดอลลาร์สหรัฐฯ หรือคิดเป็นประมาณ 99.54 บาท (ใช้อัตราแลกเปลี่ยน 33.18 บาท/ดอลลาร์สหรัฐฯ)
เส้นทางบินกรุงเทพฯ – กัวลาลัมเปอร์ , คุนหมิง , สิงคโปร์ , ชาห์จาลาล , กัลกัตตา , กว่างโจว , ฮ่องกง และเส้นทางบินไต้หวัน – โซล
ชั้นหนึ่งหรือชั้นธุรกิจ คิดอัตราค่าธรรมเนียมที่ 7 ดอลลาร์สหรัฐฯ หรือคิดเป็นประมาณ บาท 232.26 ขณะที่ชั้นประหยัดพรีเมี่ยม หรือชั้นประหยัด คิดอัตราค่าธรรมเนียมที่ 5 ดอลลาร์สหรัฐฯ หรือคิดเป็นประมาณ 165.90 บาท (ใช้อัตราแลกเปลี่ยน 33.18 บาท/ดอลลาร์สหรัฐฯ)
เส้นทางบินกรุงเทพฯ – เฉิงตู , โคลัมโบ , ติมะนิลา , มณฑลฝูเจี้ยน , บังกาลอร์, ไฮเดอรา, จาการ์ตา , ใต้หวัน , เจนไน : เส้นทางบินฮ่องกง-โซล และเส้นทางบินฮ่องกง – ภูเก็ต
ชั้นหนึ่งหรือชั้นธุรกิจ คิดอัตราค่าธรรมเนียมที่ 10 ดอลลาร์สหรัฐฯ หรือคิดเป็นประมาณ 331.80 บาท ขณะที่ชั้นประหยัดพรีเมี่ยม หรือชั้นประหยัด คิดอัตราค่าธรรมเนียมที่ 7 ดอลลาร์สหรัฐฯ หรือคิดเป็นประมาณ 232.26 บาท (ใช้อัตราแลกเปลี่ยน 33.18 บาท/ดอลลาร์สหรัฐฯ)
เส้นทางบินกรุงเทพฯ – นิวเดลี ,มุมไบ ,บาหลี ,การาจี ,ปากีสถาน ,มัสกัต ,ราวัลปินดี ,ดูไบ ,อิหร่าน ,เซี่ยงไฮ้ ,ปักกิ่ง เส้นทางบินภูเก็ต – ปักกิ่ง
ชั้นหนึ่งหรือชั้นธุรกิจ คิดอัตราค่าธรรมเนียมที่ 13 ดอลลาร์สหรัฐฯ หรือคิดเป็นประมาณ 431.34 บาท ขณะที่ชั้นประหยัดพรีเมี่ยม หรือชั้นประหยัด คิดอัตราค่าธรรมเนียมที่ 9 ดอลลาร์สหรัฐฯ หรือคิดเป็นประมาณ 298.62 บาท (ใช้อัตราแลกเปลี่ยน 33.18 บาท/ดอลลาร์สหรัฐฯ)
เส้นทางบินกรุงเทพฯ – โอซากะ ,นะโงะยะ ,ฟุกุโอะกะ ,โตเกียว ,ซัปโปโร ,อินช็อน ,ดึสเซิลดอร์ฟ
ชั้นหนึ่งหรือชั้นธุรกิจ คิดอัตราค่าธรรมเนียมที่ 16 ดอลลาร์สหรัฐฯ หรือคิดเป็นประมาณ 530.88 บาท ขณะที่ชั้นประหยัดพรีเมี่ยม หรือชั้นประหยัด คิดอัตราค่าธรรมเนียมที่ 11 ดอลลาร์สหรัฐฯ หรือคิดเป็นประมาณ 364.98 บาท (ใช้อัตราแลกเปลี่ยน 33.18 บาท/ดอลลาร์สหรัฐฯ)
เส้นทางบินกรุงเทพฯ – รัฐเวสเทิร์นออสเตรเลีย
ชั้นหนึ่งหรือชั้นธุรกิจ คิดอัตราค่าธรรมเนียมที่ 19 ดอลลาร์สหรัฐฯ หรือคิดเป็นประมาณ 630.42 บาท ขณะที่ชั้นประหยัดพรีเมี่ยม หรือชั้นประหยัด คิดอัตราค่าธรรมเนียมที่ 13 ดอลลาร์สหรัฐฯ หรือคิดเป็นประมาณ 431.34 บาท (ใช้อัตราแลกเปลี่ยน 33.18 บาท/ดอลลาร์สหรัฐฯ)
เส้นทางบินกรุงเทพฯ – เมลเบิร์น , ซิดนีย์ , บริสเบน , มอสโก
ชั้นหนึ่งหรือชั้นธุรกิจ คิดอัตราค่าธรรมเนียมที่ 24 ดอลลาร์สหรัฐฯ หรือคิดเป็นประมาณ 796.32 บาท ขณะที่ชั้นประหยัดพรีเมี่ยม หรือชั้นประหยัด คิดอัตราค่าธรรมเนียมที่ 16 ดอลลาร์สหรัฐฯ หรือคิดเป็นประมาณ 530.88 บาท (ใช้อัตราแลกเปลี่ยน 33.18 บาท/ดอลลาร์สหรัฐฯ)
อนึ่งก่อนหน้านี้ค่าธรรมเนียมน้ำมันเชื้อเพลิงจะรวมอยู่ในค่าโดยสารของสายการบินแต่หากราคาน้ำมันดิบปรับตัวสูงขึ้นอย่างรวดเร็ว หรือบริษัทมีต้นทุนที่สูงขึ้นจะส่งผลกระทบต่อรายได้ของสายการบินเป็นอย่างมาก ทำให้บางสายการบินอาจมีการเก็บค่าธรรมเนียมน้ำมันเชื้อเพลิงจากผู้โดยสาร เพื่อให้ลูกค้ารับผิดชอบค่าน้ำมันเชื้อเพลิงบางส่วน
 
(ภาพแสดงอัตราค่าธรรมเนียมในแต่ละเส้นทางบิน)
